CELEX: 32017R0705
Language: ro
Date: 2017-04-19 00:00:00
Title: Regulamentul de punere în aplicare (UE) 2017/705 al Comisiei din 19 aprilie 2017 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun

20.4.2017   
            
            
               RO
            
            
               Jurnalul Oficial al Uniunii Europene
            
            
               L 104/6
            
         REGULAMENTUL DE PUNERE ÎN APLICARE (UE) 2017/705 AL COMISIEI
   din 19 aprilie 2017
   de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) literele (b) și (e),
   întrucât:
   
               (1)
            
            
               Regulamentul (CEE) nr. 2658/87 a stabilit o nomenclatură a mărfurilor (denumită în continuare „Nomenclatura combinată” sau „NC”), care figurează în anexa I la regulamentul menționat.
            
         
               (2)
            
            
               Textul actual al codului NC 1905 90 60 se referă la adaosul de îndulcitori, ceea ce creează îndoieli în legătură cu domeniul de aplicare a codului NC respectiv și nu este suficient de precis pentru a permite clasificarea pe baza unei analize de laborator. Cuvintele „cu adaos de” ar trebui eliminate, dat fiind că este imposibil să se verifice dacă conținutul de zahăr este natural, astfel încât produsul să poată fi clasificat la codul NC 1905 90 90, sau dacă zahărul a fost adăugat, astfel încât produsul să poată fi clasificat la codul NC 1905 90 60. Cuvântul „îndulcitori” este prea vag, deoarece el acoperă toate substanțele naturale și artificiale cu gust dulce, fără a indica vreun prag pentru conținutul de îndulcitori din produs. Acest fapt ar putea duce la aplicarea unor praguri minime diferite sau la o lipsă de obiectivitate în ceea ce privește dovedirea prezenței de îndulcitori într-un produs.
            
         
               (3)
            
            
               A fost desfășurată o analiză statistică în ceea ce privește actualele coduri NC 1905 90 60 și 1905 90 90, cu scopul de a evalua sumele taxelor vamale percepute la importul de produse cu un conținut mai mic de 5 %, în greutate, de zaharoză, zahăr invertit sau izoglucoză la fiecare din codurile NC respective. Analiza statistică a demonstrat că, în cazul unui număr semnificativ de importuri, produsele clasificate la codul NC 1905 90 60 ar fi trebuit clasificate la codul NC 1905 90 90 sau viceversa, ținând seama de criteriul „îndulcitori”. Prin urmare, textul codului NC 1905 90 60 trebuie modificat, astfel încât să se introducă un criteriu clar cu ajutorul căruia să se facă distincția între cele două grupe de produse. Procentajul, în greutate, de zaharoză, zahăr invertit sau izoglucoză constituie un criteriu mai obiectiv și, prin urmare, el este aplicat cu mai multă ușurință în scopul efectuării analizelor de laborator.
            
         
               (4)
            
            
               Dat fiind că NC este tot o nomenclatură statistică, este necesar să se modifice cea de a șaptea și a opta cifră a codurilor NC în cauză, precum și domeniul de aplicare a acestor coduri NC, pentru a permite tratarea corespunzătoare a datelor statistice după modificare.
            
         
               (5)
            
            
               Ținând seama de faptul că, în conformitate cu articolul 12 din Regulamentul (CEE) nr. 2658/87, anexa I la regulamentul respectiv se înlocuiește începând cu 1 ianuarie 2018, respectivele noi coduri NC ar trebui să se aplice doar începând cu 1 ianuarie 2018.
            
         
               (6)
            
            
               Prin urmare, Regulamentul (CEE) nr. 2658/87 ar trebui modificat în consecință.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Capitolul 19 din partea a doua a Nomenclaturii combinate stabilite în anexa I la Regulamentul (CEE) nr. 2658/87 se modifică după cum urmează:
   
               (a)
            
            
               Rândurile privind codurile NC 1905 90 60 și 1905 90 90 se elimină.
            
         
               (b)
            
            
               Se inserează următoarele rânduri:
               
                           „1905 90 70 
                        
                        
                           Cu un conținut de cel puțin 5 %, în greutate, de zaharoză, zahăr invertit sau izoglucoză
                        
                        
                           9 + EA MAX
                           24,2 + AD S/Z (2)
                           
                        
                        
                           —
                        
                     
                           1905 90 80 
                        
                        
                           Altele
                        
                        
                           9 + EA MAX
                           20,7 + AD F/M (2)
                           
                        
                        
                           —
                        
                     
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2018.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 aprilie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 256, 7.9.1987, p. 1.
   
      (2)  A se vedea anexa 1.”